Floridaga uchib ketayotgan samolyot bortida chaqaloq tug‘ildi

Puerto-Rikodagi San-Xuan shahridan Floridaning Fort-Loderdeyl shahriga yo‘l olgan JetBlue samolyoti bortida chaqaloq tug‘ildi, deb yozadi Forum Daily.

Aviakompaniya matbuot xizmati Jen Dang aytishicha, tug‘ruq jarayoniga 1954 reys bortidagi tibbiy xodim yordam bergan.

Odatda samolyotda tug‘ilgan bolalarga bir necha imtiyozlar beriladi. Xususan, Spirit Airlines kompaniyasi Fort-Loderdeyl—Dallas reysi davomida tug‘ilgan bolalarga butun umr davomida har tug‘ilgan kunida ikkitadan bilet sovg‘a qilishga va’da bergan.

JetBlue kompaniyasi esa chaqaloqqa qanday sovg‘a tayyorlab qo‘yganini ma’lum qilmagan.